text: Вън-или-и-вътре | Арт | Точка | Арт новини | Изкуство | Художествени творби | Театрални новини | Театрални представления	
  По покана на Националната художествена академия арх. Антон Савов ще изнесе публична лекция-разговор на 17 юни 2013 година от 18:30 часа в ателие 7, ул. "Шипка" №1.
  Антон Савов е визионер и номад. Вярва в архитектура, която произлиза от платформи за участие и така позволява на хората колективно да създават света около тях.
  Любимият му цвят е триъгълника и любимата му фигура е сгъването. Проектира първата си визия за обединяване на парк и сграда на 11 години. Оттогава неспирно работи върху идеи, които свързват архитектурата и природата в гъвкави ландшафти. Чрез прилагането на изчислителен дизайн в архитектурата и преподаването в различни институции и култури търси проекта, който ни помага да осъзнаем, че средата на обитаване ни формира поне толкова, колкото и ние формираме нея.
  Антон е основател на архитектурното студио AWARE. Завършва архитектура в УАСГ, след което продължава обучението си в Städelschule, Франкфурт. В периода 2008-2011 работи в Bollinger+Grohmann като архитект на границата на архитектурата и изчислителния дизайн. Преподава в магистърската програма на Städelschule от 2008.